
Ministrstvo za notranje zadeve, Direktorat za policijo in druge varnostne naloge, Sektor za pritožbe zoper policijo

PRITOŽBE ZOPER DELO POLICIJE
Letno poročilo 2025

April 2026



POSLANSTVO
V pritožbenem postopku neodvisno, nepristransko in strokovno preverjamo vse pritožbe, pri čemer pritožniku in policistu zagotavljamo vse pravice v skladu z zakonskimi predpisi.

Spoštovani.
Pred vami je vsebinsko pojasnjeno in raznoliko letno poročilo o delu Sektorja za pritožbe zoper policijo. Gre za obsežni statistični prikaz dela, s katerim želimo širšo javnost ob upoštevanju načela preglednosti dela sektorja seznaniti z njegovim obsegom in večplastnostjo. S statističnim, kvantitativnim prikazom sicer ni mogoče v celoti zajeti opravljenega dela, nalog in izzivov, vendar pa ta zagotavlja obširni pregled vsega opravljenega.
Tudi v letu 2025 smo si v Sektorju za pritožbe zoper policijo prizadevali za doseganje čim višje stopnje zagotavljanja pravic občanov v pritožbenih postopkih. Pripravili smo strokovni posvet s Policijo, na katerem smo si izmenjali izkušnje, predloge in rešitve za učinkovito izvedbo pritožbenih postopkov in ustrezno vodenje pomiritvenih postopkov. Pri reševanju pritožb smo še naprej delovali proaktivno, kar pomeni, da smo pri posameznih primerih natančneje načrtovali potek postopka in se ustrezno pripravili na morebitne težave. Pooblaščenci ministra so se kot vsako leto do zdaj tudi v letu 2025 udeleževali pomiritvenih postopkov z izvedbo tako imenovanih monitoringov. Poleg tega so se tudi bolj usmerjeno in poglobljeno ukvarjali s pritožbami (več pisnih in ustnih usmeritev), ki so se reševale v pomiritvenih postopkih, kar je zagotovo prispevalo k večjemu deležu uspešno izvedenih pomiritvenih postopkov. 
Sektor za pritožbe zoper policijo deluje v skladu s svojim poslanstvom, ki je hkrati tudi cilj, in sicer, da se osebam, ki so jim policisti v policijskem postopku kršili človekove pravice in temeljne svoboščine, zagotavlja neodvisni in nepristranski pritožbeni postopek. Pooblaščenci ministra v Sektorju za pritožbe zoper policijo zagotavljajo strokovni, kakovostni in pregledni nadzor nad policijskim delom, hkrati pa varujejo operativno avtonomnost in integriteto policije. Prizadevamo si, da so naše odločitve objektivne in vsebinsko temeljito obrazložene, saj so s tem bolje sprejete v javnosti. Zato si želimo, da postane naše delo eden od primerov dobrih praks in vodilo tudi za druge organe.
Vizija Sektorja za pritožbe zoper policijo temelji na visoki stopnji integritete, zato si želimo, da bi v prihodnje ohranjali in krepili integriteto vseh uslužbencev ter se še naprej razvijali in izboljševali na vseh področjih dela. Čaka nas še veliko izzivov. Tako kot v obravnavanem letu bomo tudi v prihodnje oblikovali izhodišča za spremembe in dopolnitve normativnih podlag, ki bodo omogočile še učinkovitejšo zaščito pravic posameznikov, udeleženih v policijskih postopkih, razmislek pa je namenjen tudi ustreznejši ureditvi pritožbenih postopkov sorodnim subjektom, ki prav tako izvajajo pooblastila prisilne narave, pri čemer sektor že dejavno sodeluje. Zdajšnja ureditev namreč ne zagotavlja enakega pravnega varstva domnevno oškodovanih posameznikov kot tudi ne enake obravnave pripadnikov različnih organov, ki izvajajo navedena pooblastila. Za te izzive in nadaljnji razvoj področja so potrebni strokovno in politično soglasje ter zavedanje, da je treba zagotavljati visoko raven varstva človekovih pravic in temeljnih svoboščin, kadar v te neupravičeno posežejo organi s prisilnimi pooblastili. 
                                                                                          Dr. Darijo Levačić
             generalni direktor
                                                                                         sekretar

Poročilo je pripravljeno na podlagi drugega odstavka 156. člena Zakona o nalogah in pooblastilih policije (Uradni list RS, št. 22/25; v nadaljnjem besedilu: ZNPPol) in tretjega odstavka 10. člena Pravilnika o reševanju pritožb zoper delo policistov (Uradni list RS, št. 54/2013; v nadaljnjem besedilu: pravilnik). Pri tem so uporabljeni podatki iz dokumentarnega gradiva Sektorja za pritožbe zoper policijo Direktorata za policijo in druge varnostne naloge Ministrstva za notranje zadeve Republike Slovenije (v nadaljnjem besedilu: SPZP) ter podatki iz evidence pritožb, ki jo vodi policija na podlagi 123. člena ZNPPol.
V poročilu so navedene pritožbene zadeve iz leta 2025, ki so bile rešene oziroma vnesene v sistem do 10. februarja 2026. Če so nerešene pritožbene zadeve vključene v statistične podatke, je to navedeno v opombah. V oklepajih so prikazani podatki za leto 2024. 
[bookmark: _Toc30596556][bookmark: _Toc31114769][bookmark: _Toc31185678][bookmark: _Toc31187388][bookmark: _Toc31187412][bookmark: _Toc226709590]Predstavitev Sektorja za pritožbe zoper policijo
Direktorat za policijo in druge varnostne naloge je bil ustanovljen leta 1999 in je eden ključnih organov Ministrstva za notranje zadeve Republike Slovenije. SPZP kot notranja organizacijska enota Direktorata za policijo in druge varnostne naloge je bil ustanovljen leta 2004. Ta centralizirana enota ministrstva za notranje zadeve je pristojna za celovito spremljanje reševanja pritožb zoper policijo in nadzor nad njim ter deluje na naslovu: Litostrojska cesta 54, 1000 Ljubljana; e-naslov: gp.mnz@gov.si; telefonska številka: 01 428 58 50.
Pooblaščenci ministra SPZP nepristransko, neodvisno, kakovostno in strokovno rešujejo pritožbe, ki so lahko močno orodje in pot h kakovostnejšim, zakonitim in učinkovitejšim ukrepom policije. S pisnim sklepom jih imenuje minister, pristojni pa so za vodenje seje senata kot vodje senata ali za preverjanje pritožbe kot poročevalci ali za opravljanje drugih nalog, določenih z ZNPPol. Pooblaščenci ministra so uradne osebe s posebnimi pooblastili in se pri opravljanju nalog izkazujejo s službeno izkaznico.
V letu 2025 je bilo v SPZP zaposlenih skupno enajst oseb, od tega je bilo deset pooblaščencev ministra in ena poslovna sekretarka. 
	Leto
	2014
	2015
	2016
	2017
	2018
	2019
	2020
	2021
	2022
	2023
	2024
	2025

	Število zaposlenih
	8
	8
	8
	9
	9
	8
	8
	11
	11
	12
	11
	11


[bookmark: _Toc226709601]Preglednica 1: Število zaposlenih na zadnji dan posameznega leta



	
	
[bookmark: _Toc226545453]Graf 1: Število zaposlenih po letih

Število zaposlenih v SPZP je v primerjavi z letom 2024 ostalo enako.
[bookmark: _Toc30596557][bookmark: _Toc31114770][bookmark: _Toc31185679][bookmark: _Toc31187389][bookmark: _Toc31187413][bookmark: _Toc226709591]Dejavnost Sektorja za pritožbe zoper policijo
V pritožbenem postopku lahko oseba uveljavlja nestrinjanje z dejanjem ali opustitvijo dejanja policista pri opravljanju policijskih nalog, ki lahko pomeni kršitev človekovih pravic ali temeljnih svoboščin. Pri tem se ugotavljajo okoliščine izvedbe policijskega postopka in uporabe policijskih pooblastil, ne ugotavljajo pa se disciplinska, odškodninska, prekrškovna ali kazenska odgovornost policista in tudi ne, ali je oseba, ki je vložila pritožbo, storila kaznivo dejanje ali prekršek.
Pritožbeni postopek se izvaja na dveh ravneh, in sicer v pomiritvenem postopku ali pred senatom ministrstva. Pomiritveni postopek je razgovor vodje policijske enote, v katero je razporejen policist, zoper čigar delo je vložena pritožba, s pritožnikom. Vodja policijske enote pritožnika seznani z ugotovitvami v zvezi s pritožbo in mu omogoči tudi, da predstavi svoja dejstva v zvezi s pritožbo ter predlaga dokaze za ugotovitev dejanskega stanja. Pritožniku se pojasnijo policijska pooblastila, ravnanje policista v konkretnem dogodku. Prav tako se pritožnik ob ugotovljenem neskladju ravnanja policista s predpisi v pritožbi seznani z ukrepi, ki so že ali bodo sprejeti (opravičilo, pisno ali ustno opozorilo policista, predlog za uvedbo disciplinskega postopka, postopka o prekršku ali kazenskega postopka in podobno). Če se pritožnik strinja z ugotovitvami, je pritožbeni postopek končan, prav tako je končan, če se pritožnik ne strinja z ugotovitvami, vendar želi, da se pritožbeni postopek konča. Če se pritožnik ne strinja z ugotovitvami in želi, da se pritožbeni postopek nadaljuje pred senatom, o nadaljevanju pritožbenega postopka odloči pooblaščenec ministra na podlagi podrobne proučitve dokumentacije. Če iz te nesporno izhaja, da so bile okoliščine ustrezno preverjene ter je dejansko stanje pravilno in popolno ugotovljeno, nadaljnji postopek pred senatom pa ne bi pripeljal do drugačne odločitve, se pritožbeni postopek konča in je pritožnik z odločitvijo seznanjen s pisnim obvestilom. V nasprotnem primeru se razpiše seja senata, ki jo vodi pooblaščenec ministra. Pomiritveni postopek mora biti praviloma končan v 30 dneh od prejema pritožbe, razen če to ni mogoče zaradi objektivnih okoliščin.
Tričlanski senat, ki ga imenuje minister, sestavljajo pooblaščenec ministra kot vodja senata in dva predstavnika javnosti kot njegova člana. Senat je pristojen za ugotavljanje utemeljenosti pritožbe zoper delo policista. Na sejo senata so vabljeni pritožnik, policist, zoper čigar delo je vložena pritožba, pooblaščenci, poročevalec, morebitne priče, po potrebi tudi strokovnjaki in tolmači. Na podlagi ugotovljenih dejstev in okoliščin senat z glasovanjem odloči o utemeljenosti pritožbe. Sprejeta je tista odločitev, za katero glasujeta najmanj dva člana senata. Vodja senata takoj po končanem glasovanju navzoče seznani z odločitvijo senata, ki je dokončna. Postopek reševanja pritožbe se konča s pisnim odgovorom pritožniku. V odgovoru vodja senata vsebinsko pojasni odločitev o utemeljenosti pritožbe. Pri tem je na pritožbene razloge treba odgovoriti tako, da so utemeljeno pojasnjena stališča glede vseh razumljivih trditev oziroma očitkov v pritožbi ter povzete bistvene okoliščine in ugotovitve.
[bookmark: _Toc30596558][bookmark: _Toc31114771][bookmark: _Toc31185680][bookmark: _Toc31187390][bookmark: _Toc31187414][bookmark: _Toc226709592]Cilji in vizija Sektorja za pritožbe zoper policijo
Cilj SPZP je, da se osebam, ki so jim policisti v policijskem postopku kršili človekove pravice in temeljne svoboščine, zagotavlja neodvisni in nepristranski pritožbeni postopek. SPZP zagotavlja strokovni, kakovostni in pregledni nadzor nad policijskim delom, hkrati pa brani operativno neodvisnost in integriteto policije. Pritožbeni postopek zoper delo policije temelji na načelu odgovornosti do javnosti tako, da sta v pritožbeni postopek pred senatom vključena dva njena predstavnika, s čimer se zagotavlja učinkovit in neposreden državljanski nadzor nad delom policije. Odločitve morajo biti zakonite, strokovne in kakovostne, saj bodo le tako sprejete v širši javnosti, s čimer se poveča tudi njeno zaupanje v delo policije. 
Vizija SPZP temelji na prizadevanju za nenehni napredek in kakovostno obravnavanje pritožb zoper delo policistov. Svoj položaj utrjujemo, krepimo in razvijamo z dolgoročno vizijo ustreznejše ureditve pritožbenih postopkov policiji sorodnim subjektom, ki izvajajo pooblastila prisilne narave. Zdajšnja ureditev namreč ne zagotavlja enakega pravnega varstva domnevno oškodovanih posameznikov kot tudi ne enake obravnave pripadnikov različnih organov, ki izvajajo takšna pooblastila. Tako kaže razmisliti o širitvi pritožbenega postopka tudi na druge primerljive poklicne skupine, kot so občinski redarji, varnostniki in detektivi, ki s svojimi zakonsko določenimi pooblastili, ukrepi in upravičenji lahko posegajo v človekove pravice in temeljne svoboščine. Zato mora biti vzpostavljen neodvisni, nepristranski in pregledni pritožbeni postopek nad izvajanjem teh pooblastil, ukrepov in upravičenj, s čimer bi se zagotovili pravilnost in poštenost postopka odločanja. Ob tem mora biti pritožbeni postopek javen in izpostavljen javnemu nadzoru, v katerem pa morajo sodelovati javnost in drugi deležniki pritožbenega postopka. Tak način nadzora prispeva k zagotavljanju pravne države ter preglednemu in odgovornemu delovanju subjektov, ki uporabljajo pooblastila, ukrepe in upravičenja, ter k zaupanju javnosti v njihovo delo.
Še vedno velja, da je treba razmisliti tudi o zdajšnji umeščenosti SPZP v povezavi s priporočeno institucionalno ločenostjo nadzorne ustanove od nadzorovanega subjekta. SPZP kot notranja organizacijska enota in Policija kot organ v sestavi sta namreč del istega ministrstva. Težava institucionalne umeščenosti službe za obravnavo pritožb zoper delo policistov v okviru ministrstva, katerega organ v sestavi je tudi Policija, je – kljub dejansko objektivni obravnavi pritožb – ustvarjanje videza pristranskosti. V javnosti se namreč še vedno pojavljajo očitki o pristranski obravnavi pritožb.
[bookmark: _Toc226709593]Statistični kazalniki dela Sektorja za pritožbe zoper policijo
V letu 2025 je bilo zoper delo policistov vloženih 475 (521) pritožb, kar je osem odstotkov manj kot v letu pred tem. Spreminjanje števila vloženih pritožb je nesporno povezano s številom izvedenih policijskih postopkov in s tem povezanih policijskih ukrepov, ki je lahko odraz trenutnega kadrovskega primanjkljaja policije.
[bookmark: _Toc226545454]Graf 2: Število vloženih pritožb po letih

	358
	366
	360

	476

	470
	521
	475


[bookmark: _Toc226709602]Preglednica 2: Število vloženih pritožb po letih

Od skupno 758 prejetih pisanj je bilo leta 2025 vloženih 475 pritožb, medtem ko se vsebina 283 drugih pisanj ni nanašala na pritožbo zoper delo policije, povezano s kršenjem človekovih pravic in temeljnih svoboščin (druga pisanja, odgovori varuhu človekovih pravic, mnenja in predlogi občanov in podobno). Od skupnega števila vloženih pritožb jih je bilo 333 rešenih brez obravnave v pomiritvenem postopku ali pred senatom. Gre za pritožbe, ki niso izpolnjevale pogojev za obravnavo, oziroma za pritožbe, od katerih je pritožnik odstopil. Rešenih je bilo 80 pritožb, ki jih pritožnik v predpisanem roku (nerazumljive ali nepopolne pritožbe) ni popravil ali dopolnil (v skladu s prvo alinejo sedmega odstavka 146. člena ZNPPol). V 161 primerih ni šlo za pritožbo po ZNPPol, saj se je pisanje nanašalo na nestrinjanje z metodami in načinom dela policije oziroma je pomenilo pritožbo zoper postopke ali dejanja policistov, ki niso bila storjena med opravljanjem policijskih nalog, ali je šlo za ugovore ali zahteve za sodno varstvo v prekrškovnem postopku (druga alineja sedmega odstavka 146. člena ZNPPol). Rešenih je bilo 40 pritožb, ki so bile vložene prepozno (tretja alineja sedmega odstavka 146. člena ZNPPol), in 13 pritožb, ki so jih vložile neupravičene osebe (četrta alineja sedmega odstavka 146. člena ZNPPol). V treh primerih je bilo v pritožbenem postopku že odločeno (peta alineja sedmega odstavka 146. člena ZNPPol). Poleg tega je bilo rešenih še 17 pritožb, v katerih je pritožnik odstopil od pritožbe s pisno ali ustno izjavo (osma alineja sedmega odstavka 146. člena in prva alineja prvega odstavka 154. člena ZNPPol), in 19 pritožb, potem ko se pritožnik ni odzval vabilu na pomiritveni postopek (drugi odstavek 150. člena ZNPPol). 

V vseh primerih, ko pritožba ni bila obravnavana v pritožbenem postopku, je bila glede na vsebino pisanja zagotovljena obravnava zadeve v ustreznem postopku (prekrškovni postopek, predkazenski postopek in podobno) v policijski enoti ali pa je posameznik prejel vsebinsko obrazloženi odgovor, ki mu ga je poslalo ministrstvo ali policijska enota v skladu z Uredbo o upravnem poslovanju (Uradni list RS, št. 9/18 s spremembami in dopolnitvami).
[bookmark: _Toc226545455]Graf 3: Število pritožb, ki niso bile obravnavane

V letu 2025 je bilo policijskim vodjem v pomiritveni postopek odstopljenih 84[footnoteRef:1] (86) pritožb, pri čemer je bilo 59 (67) pomiritvenih postopkov uspešno končanih, saj so se pritožniki strinjali z ugotovitvami in ukrepi vodje policijske enote. V devetih (18) primerih izvedenih pomiritvenih postopkov pri vodji policijske enote je ta ocenil, da ravnanje policistov ni bilo v skladu s predpisi. V 19 (24) primerih pritožb je bila obravnava po neuspešnem pomiritvenem postopku končana pred pritožbenim senatom. V 20 (12) primerih so pooblaščenci ministra po neuspešnem pomiritvenem postopku in proučitvi pritožbene dokumentacije odločili, da se seja senata ne razpiše, saj je iz dokumentacije nesporno izhajalo, da so bile okoliščine ustrezno preverjene ter je bilo dejansko stanje pravilno in popolno ugotovljeno, postopek pred senatom pa ne bi pripeljal do drugačne odločitve.[footnoteRef:2] [1:  Rešene pritožbe.]  [2:  Drugi odstavek 152. člena ZNPPol.] 


Pooblaščenci ministra so na podlagi četrtega odstavka 148. člena ZNPPol (neposredna obravnava pred senatom) sklicali 21 (32) sej senatov od skupno 40 (56) sej senatov, pri čemer so člani senata v 14 (16) primerih odločili, da so vložene pritožbe bodisi delno bodisi v celoti utemeljene.

	Vrsta postopka
	2021
	2022
	2023
	2024
	2025

	A
	pomiritveni postopek
	139
	110
	102
	86
	84

	A1
	uspešno končani (peti odstavek 150. člena ZNPPol)
	76
	63
	57
	67
	59

	A2
	ravnanje policistov v neskladju s predpisi
	14
	9
	12
	18
	9

	B
	senati
	68
	56
	60
	56
	40

	B1
	neuspešno končani pomiritveni postopki (tretji odstavek 148. člena ZNPPol)
	30
	26
	32
	24
	19

	B2
	neposredna obravnava pred senatom (četrti odstavek 148. člena ZNPPol)
	38
	30
	28
	32
	21

	B3
	utemeljene pritožbe, obravnavane pred senatom
	13
	19
	12
	16
	14

	C
	rešitev pritožbe brez obravnave
	249
	349
	303
	359
	333

	D
	skupaj rešenih pritožb (D = A + B + C)
	456
	515
	465
	501
	457


[bookmark: _Toc226709603]Preglednica 3: V letu 2025 rešene pritožbe glede na način reševanja

Po področjih policijskega dela je bilo v letu 2025 med rešenimi pritožbami največ takih, ki so se nanašale na postopke policistov pri zagotavljanju varnosti v cestnem prometu, sledila so področja zagotavljanja javnega reda in miru ter odkrivanja in preprečevanja kriminalitete, varovanja državne meje in obravnavanja tujcev. V primerjavi z letom 2024 je bilo pritožb manj na vseh področjih dela, razen pri cestnem prometu, kjer se je število rahlo povečalo, in sicer za 10 odstotkov. 

	
	Kriminaliteta
	Javni red in mir
	Cestni promet
	Državna meja in tujci
	Drugi dogodki

	
	2024

	2024
	2025
	2024
	2025

	Rešenih pritožb
	152

	81

[bookmark: _Toc226709604]Preglednica 4: Rešene pritožbe po področjih dela[footnoteRef:3] [3:   Ker se lahko posamezna pritožba nanaša na več delovnih področij, je seštevek pritožb po delovnih področjih praviloma večji od skupnega števila obravnavanih pritožb.] 


Največ posameznih pritožbenih očitkov se je v letu 2025 ob upoštevanju pritožbenih razlogov iz 2. člena pravilnika nanašalo na neustrezno komuniciranje in nekorekten odnos policistov, in sicer 182 (192). Zato si bo SPZP tudi v prihodnje prizadeval za izvedbo dodatnega izobraževanja policistov o ustreznem, spoštljivem komuniciranju policistov z občani. Po številu so sledili očitki glede domnevnega neukrepanja policistov s 141 pritožbami (188), glede domnevne prekoračitve oziroma neupravičene ali nesorazmerne uporabe različnih policijskih pooblastil s 159 pritožbami (187) in glede domnevno neupravičene ali nesorazmerne uporabe prisilnih sredstev z 19 pritožbami (24). V vseh primerih je bilo očitkov veliko manj kot leto prej.

[bookmark: _Toc226545456]Graf 4: Rešene pritožbe po pritožbenih razlogih

Po številu pritožb, vloženih na posameznih policijskih upravah, jih je bilo največ na PU Ljubljana, najmanj pa na PU Nova Gorica.[footnoteRef:4] [4:  Število rešenih pritožb v posameznem letu lahko presega število vloženih pritožb v tem letu zaradi sistema evidentiranja pritožb (datum rešitve v naslednjem letu). ] 

[bookmark: _Toc30596559][bookmark: _Toc31114772][bookmark: _Toc31185681][bookmark: _Toc31187391][bookmark: _Toc31187415][bookmark: _Toc226709594]REŠEVANJE PRITOŽB V POMIRITVENEM POSTOPKU
Reševanje spora (pritožbe) se primarno obravnava tam, kjer je spor, nepravilnost ali nestrokovnost (nezakonitost) nastala, torej na policijski enoti, kjer dela policist, zoper katerega je bila pritožba vložena. Vodja policijske enote najprej preveri vsa dejstva v zvezi s pritožbo. Preveri tudi, ali je bilo ravnanje policista zakonito, strokovno in etično, torej v skladu z veljavnimi predpisi, ki določajo delo policista. Vodja nato povabi pritožnika na razgovor oziroma pomiritveni postopek, pri katerem ga seznani z ugotovitvami in morebitnimi ukrepi v zvezi z njegovo pritožbo. Če se pritožnik strinja z njegovimi ugotovitvami in ukrepi, se pritožbeni postopek konča s podpisom zapisnika. Če se pritožnik z ugotovitvami vodje policijske enote v pomiritvenem postopku ne strinja, se pritožbeni postopek lahko nadaljuje pred senatom. Če iz pritožbe izhajajo očitki hudega posega policista v človekove pravice in temeljne svoboščine ali v drugih primerih očitki kršitev četrtega odstavka 148. člena ZNPPol, se pritožba obravnava neposredno pred senatom. 

V letu 2025 je bilo v pomiritveni postopek odstopljenih 84 pritožb, pri čemer jih je bilo uspešno končanih 59. Delež uspešno rešenih pomiritvenih postopkov je bil tako 70-odstoten. Pooblaščenci ministra so v 39 (44) primerih izvedli monitoring pomiritvenega postopka. Od skupnega števila uspešnih pomiritvenih postopkov jih je bilo 31 izvedenih ob monitoringu. Pomiritveni postopki z izvedbo monitoringa so bili uspešno izvedeni v 79 odstotkih. Pooblaščenci ministra sproti usmerjajo delo v pomiritvenih postopkih. Pri tem je mogoče zaznati napredek pri vodenju postopka, odpravi napak in upoštevanju danih usmeritev, kar se kaže tudi v uspešnosti izvedenih pomiritvenih postopkov (70-odstotna). SPZP se na ugotovljene pomanjkljivosti sproti odziva tudi z dodatnimi usmeritvami glede obravnave in vodenja pomiritvenih postopkov ter njihovimi dopolnitvami. Stanje se tudi z izvajanjem usposabljanj nenehno izboljšuje, saj so bili pooblaščenci ministra navzoči pri večini postopkov, pri katerih so se vodje policijskih enot oziroma njihovi pooblaščenci na razgovor s pritožnikom zelo dobro pripravili in z zglednim komuniciranjem pomiritveni postopek izvedli vzorno. Pooblaščenci ministra se odzovejo tudi na zaprosila vodij pomiritvenih postopkov po izvedbi monitoringa, ko ti zaznajo, da bi navzočnost pooblaščencev ministra lahko pozitivno vplivala na razplet pomiritvenega postopka. 
[bookmark: _Toc226545457]Graf 5: Število pomiritvenih postopkov in izvedenih monitoringov (rešene zadeve)

Treba je dodati, da se je število ugotovljenih nepravilnosti pri izvedbi pomiritvenih postopkov v primerjavi z letom prej zmanjšalo na devet (18), kar še vedno kaže na kritičnost vodij enot do neustrezne uporabe policijskih pooblastil in njihovo visoko stopnjo prepoznavanja nepravilnosti. 

V skladu z navedenim se je zmanjšalo tudi število ukrepov, izvedenih zoper policiste, za katere je bilo ugotovljeno, da so bila njihova ravnanja v postopkih neustrezna. Vodstvo je tako izvedlo pet (15) delovnopravnih ukrepov, kot sta opozorilo in razgovor s policisti.
[bookmark: _Toc30596560][bookmark: _Toc31114773][bookmark: _Toc31185682][bookmark: _Toc31187392][bookmark: _Toc31187416][bookmark: _Toc226709595]Poglavitne ugotovitve
Poleg statističnih kazalnikov so pooblaščenci ministra in vodja SPZP sproti spremljali vsebino zapisnikov in pripadajoče dokumentacije o obravnavanih pritožbah pri vodjih policijskih enot, ki so jih ti po bodisi uspešnih bodisi neuspešnih pomiritvenih postopkih poslali na SPZP, pri čemer je bilo ugotovljeno:
· ob prizadevanjih SPZP za izboljšanje kakovosti izvajanja pomiritvenih postopkov (več monitoringov pomiritvenih postopkov) je delež uspešno rešenih pomiritvenih postopkov v letu 2025 dosegel 79 odstotkov. Zaradi kadrovske fluktuacije v policiji se SPZP vsako leto srečuje z vodji pomiritvenih postopkov, ki teh postopkov prej niso izvajali ter potrebujejo nekoliko več usmeritev in pozornosti;
· pooblaščenci ministra ugotavljajo pomanjkljivosti pri določanju pritožbenih razlogov med vodji pomiritvenih postopkov in pri nadaljnjem opredeljevanju do očitkov v izvedenih pomiritvenih postopkih;
· pooblaščenci ministra in vodje pomiritvenih postopkov se čedalje pogosteje srečujejo s pritožniki, ki se v postopkih vedejo neprimerno, skačejo v besedo in so verbalno nasilni; 
· zaznati je bilo zmanjšanje učinka tako imenovane modre zavese vodstva policijskih enot, ki se kaže v številu ugotovljenih nepravilnosti v pomiritvenih postopkih. Vsekakor pa je bil pri neposrednem spremljanju pomiritvenih postopkov opazen napredek, pohvaliti gre dobro pripravo nekaterih vodij oziroma njihovih pooblaščencev na postopek in popolno ugotovitev dejanskega stanja zadeve, na kar pooblaščenci ministra med izvedbo postopka nenehno opozarjajo. Kljub temu bo tudi v prihodnje treba izvajati usposabljanje za uslužbence policije, ki vodijo pomiritvene postopke, s področja komunikacijskih in mediacijskih veščin ter izvajanja monitoringov pomiritvenih postopkov;
· pritožbeni očitki so se najpogosteje nanašali na neustrezno komuniciranje policistov, zato bo treba v prihodnje pri izobraževanjih nameniti več pozornosti temu področju;
· čeprav sta neustrezno komuniciranje in neprimeren odnos policistov najpogostejša pritožbena razloga, je število utemeljenih pritožb v tem delu zanemarljivo, kar izhaja predvsem iz težave z dokazljivostjo (brez materialnih dokazov, praviloma beseda proti besedi) in iz osebnega dojemanja pritožnika glede pričakovanega odnosa policistov, pri čemer pa v primerih z razpoložljivimi materialnimi dokazi (na primer kamere, pripete na uniformi, ali tako imenovane body cam, posnetki OKC) neprimerno komuniciranje praviloma ni bilo ugotovljeno; 
· pritožb v zvezi z uporabo prisilnih sredstev je bilo za skoraj petino manj kot v letu 2024, pri čemer pa se je število utemeljenih pritožb neupravičene oziroma nesorazmerne uporabe prisilnih sredstev povečalo;
· pooblaščenci se med reševanjem pritožbenih zadev, predvsem v postopkih, ko se za iste zadeve vodijo postopki na SDT, srečujejo s težavami, povezanimi s sicer zakonsko dopustnim omejevanjem pravice do vpogleda v spis pritožbene zadeve v fazi predkazenskega postopka, ko tako odloči tožilec, to pa vpliva na nadaljnji pritožbeni postopek, ki se zaradi zagotavljanja pravic precej podaljša, kar v posameznih primerih negativno vpliva na stranke v postopkih;
· ugotovili smo tudi težave, povezane z neupoštevanjem rokov za izvedbo pomiritvenih postopkov in pripravo poročil poročevalcev v pritožbenih zadevah, čeprav so pooblaščenci ministra roke za pripravo poročil določili objektivno; poročevalci so namreč v nekaterih primerih prekoračili razumne roke glede na nam znane objektivne okoliščine, zaradi česar smo morali izdajati urgence za pravočasno pripravo poročil;
· pooblaščenci ministra čedalje pogosteje ugotavljajo objektivno nezmožnost izvedbe pomiritvenih postopkov in pritožbenih senatov zaradi bolniških odsotnosti policistov, opravičil zaradi odsotnosti pritožnikov ali njihovih pooblaščencev, kar v praksi pomeni večmesečne zamude pri izvedbi postopkov;
· zaradi dodatne obremenjenosti poročevalcev, njihovo število po posameznih PU je bilo namreč premajhno, smo policijske uprave pozvali, naj predlagajo več poročevalcev, kar so tudi storile;
· postopke pri vodji policijske enote praviloma vodijo osebe (pomočniki komandirjev), ki jih pooblasti vodja enote. Delež uspešno rešenih pomiritvenih postopkov, ki jih vodijo vodje policijskih enot, ali uspešno rešenih pomiritvenih postopkov, pri katerih je navzoč pooblaščenec ministra (monitoring), je praviloma večji, s svojo navzočnostjo pri pomiritvenem postopku pa pooblaščenci tudi v primerih neuspešnih pomiritev objektivneje in učinkoviteje odločajo o tem, ali se bo pritožba obravnavala na senatu ali ne. Glede na navedene ugotovitve pozivamo, naj več pomiritvenih postopkov izvajajo komandirji.
[bookmark: _Toc30596561][bookmark: _Toc31114774][bookmark: _Toc31185683][bookmark: _Toc31187393][bookmark: _Toc31187417][bookmark: _Toc226709596]REŠEVANJE PRITOŽB PRED SENATOM
Če se pritožnik ne strinja z ugotovitvami vodje policijske enote v pomiritvenem postopku, se pritožbeni postopek lahko nadaljuje pred senatom. Neposredno pred senatom se obravnavajo pritožbe, kadar iz njihove vsebine izhajajo očitki hudega posega policista v človekove pravice in temeljne svoboščine ali v nekaterih drugih primerih očitki kršitev iz četrtega odstavka 148. člena ZNPPol.[footnoteRef:5] Pritožbo tedaj rešuje tričlanski senat, v katerem so pooblaščenec ministra in dva predstavnika javnosti. Predstavnike javnosti na predlog lokalnih skupnosti ali organizacij civilne družbe, strokovne javnosti in nevladnih organizacij imenuje minister za notranje zadeve. [5:  Četrti odstavek 148. člena ZNPPol določa, da se neposredno pred senatom obravnava pritožba:
če je bil v policijskem postopku, na katerega se pritožba nanaša, kdo hudo telesno poškodovan, posebno hudo telesno poškodovan ali je izgubil življenje;
če se pritožba nanaša na policijski postopek, v katerem so bila prisilna sredstva uporabljena zoper več kot tri osebe in je nastala lahka telesna poškodba;
če se pritožba nanaša na policijski postopek, v katerem je bilo uporabljeno strelno orožje;
če so bili v policijskem postopku udeleženi otroci ali mladoletniki ali pripadniki narodnostnih ali etničnih skupnosti ali manjšin ali drugih ranljivih skupin;
če so v pritožbi navedene trditve o mučenju, krutem, nečloveškem ali ponižujočem ravnanju ali kaznovanju;
če je pritožba vložena zoper vodje policijskih enot ali vodje notranjih organizacijskih enot policije;
če se obravnava pritožba tujca, ki ne prebiva na območju Republike Slovenije;
v drugih primerih očitkov hudega posega v človekove pravice ali temeljne svoboščine.] 


V letu 2025 je SPZP obravnaval 40 (56) pritožb pred pritožbenim senatom ministrstva za notranje zadeve. V skladu s pogoji iz četrtega odstavka 148. člena ZNPPol je bilo neposredno pred senatom obravnavanih 21 (32) primerov pritožb zoper delo policistov. V 19 (24) primerih so bile pritožbe obravnavane pred senatom po neuspešnem pomiritvenem postopku pri vodji policijske enote.

[bookmark: _Toc226545458]Graf 6: Podlaga za neposredno obravnavo pred senatom (četrti odstavek 148. člena ZNPPol)
[bookmark: _Toc30596562][bookmark: _Toc31114775][bookmark: _Toc31185684][bookmark: _Toc31187394][bookmark: _Toc31187418][bookmark: _Toc226709597]Poglavitne ugotovitve
Poleg statističnih kazalnikov so pooblaščenci ministra in vodja SPZP sproti spremljali obravnavanje pritožb na sejah senata z vidika ugotovljenih pomanjkljivosti in dobrih praks, pri čemer je bilo ugotovljeno:
· glede na število izvedenih policijskih postopkov je vloženih malo pritožb, kar kaže, da policisti praviloma strokovno in zakonito opravljajo policijske naloge ter uporabljajo policijska pooblastila;
· delež utemeljenih pritožb, obravnavanih pred senatom, je obsegal 35 odstotkov, kar je za šest odstotnih točk več kot leto prej;
· med utemeljenimi pritožbami so se očitki pritožnikov nanašali na:
· [bookmark: _Toc30596563][bookmark: _Toc31114776][bookmark: _Toc31185685][bookmark: _Toc31187395][bookmark: _Toc31187419]komuniciranje, ki se kaže v nekorektnem odnosu do pritožnika;
· nesprejetje prijave oziroma naznanila suma storitve kaznivega dejanja oziroma prekrška;
· neustrezno vabljenje osumljenega v predkazenskem postopku;
· neupoštevanje uporabe uradnega jezika na dvojezičnem območju;
· nezagotavljanje pravic v prekrškovnem postopku (več primerov);
· nestrokovno preiskavo kaznivega dejanja (več primerov);
· neustrezno obravnavo prometne nesreče s telesnimi poškodbami;
· nestrokovno izvedbo postopka v primeru mladoletne voznice kolesa z motorjem;
· neupravičeno ali nesorazmerno uporabo prisilnih sredstev (več primerov).
[bookmark: _Toc226709598]UKREPANJE OB UGOTOVLJENEM NESKLADJU RAVNANJA S PREDPISI ALI OB UTEMELJENEM PRITOŽBENEM RAZLOGU
Policija je v vseh primerih utemeljenih pritožb ministrstvu poročala o sprejetih in izvedenih ukrepih. V večini primerov so bili z vpletenimi policisti opravljeni opozorilni razgovori, prav tako so bili primeri obravnavani bodisi v okviru delovnih sestankov bodisi dnevno ob napotitvah policistov na delo, s temi primeri pa so bili seznanjeni tudi vsi policisti enot, v katere so bili razporejeni policisti, zoper katerih delo so bile vložene pritožbe. S petimi (15) policisti so vodje enot opravili opozorilne razgovore.

Za odpravo neustreznih praks policistov pri izvajanju policijskih nalog ter dosledno spoštovanje človekovih pravic in temeljnih svoboščin oseb v policijskih postopkih bomo v SPZP pripravili povzetke utemeljenih pritožb tudi iz leta 2025 in gradivo poslali Policiji s predlogom, da se vsebina uporabi pri usposabljanju policistov.

V letu 2025 je bilo več primerov dobre prakse, v katerih so bili posamezniki pohvaljeni za strokovno dobro opravljeno delo. 

Tudi v prihodnje bomo veliko pozornosti namenili predvsem neodvisni, nepristranski in strokovni obravnavi pritožb, krepitvi zavedanja vloge državljanskega nadzora nad postopki policistov ter na podlagi ugotovitev stalnemu prizadevanju za dodatno izboljšanje kakovosti izvajanja policijskih nalog.











	
[bookmark: _Toc30596564][bookmark: _Toc31114777][bookmark: _Toc31185686][bookmark: _Toc31187396][bookmark: _Toc31187420][bookmark: _Toc226709599]IZVAJANJE VZPOREDNIH DEJAVNOSTI
V SPZP je bilo v letu 2025 poleg rednih nalog izvedenih več dodatnih aktivnosti. Delo na področju reševanja pritožb zoper delo policistov je bilo tudi v tem letu usmerjeno v prizadevanje za izboljšanje kakovosti vseh faz pritožbenega postopka ter za čim bolj neodvisno, strokovno in objektivno reševanje pritožb. Na podlagi izhodišč za delo SPZP, sprejetih ob ugotovitvah iz poročila o reševanju pritožb za leto 2024, je bilo v poročevalnem letu izvedenih več aktivnosti za zagotavljanje ustrezne preglednosti pritožbenega postopka (mesečna objava povzetkov odločitev pritožbenega senata na spletni strani ministrstva, predavanja o pritožbenem postopku in pravicah državljanov v policijskih postopkih). Policiji je bilo za izobraževanje predloženo obširno gradivo s primeri utemeljenih pritožb v letih 2024 in 2025, prav tako ji je bilo predlagano, da je za izboljšanje kakovosti pomiritvenih postopkov treba nadaljevati usposabljanje policistov, ki vodijo te postopke, na področju komunikacijskih in mediacijskih veščin.

V letu 2025 smo v sodelovanju s Službo generalnega direktorja policije izvedli delovni posvet o reševanju pritožb. Nanj so bili vabljeni predstavniki notranjih organizacijskih enot Generalne policijske uprave in inšpektorji PU, ki opravljajo naloge reševanja pritožb (ugotavljanje dejanskega stanja v pritožbenem postopku). Med drugim je vodja SPZP opisal stanje glede obravnavanih pritožb iz letnega poročila 2024 in polletnega poročila 2025 ter odgovoril na vprašanja. Povzel je tudi ugotovitve utemeljenih pritožb v letu 2025. Kot je poudaril, ugotavljajo ponavljajoče se nepravilnosti, povezane z nesprejetjem prijav občanov, še posebej v zadevah, ki se obravnavajo na zasebno tožbo in pri katerih osebe vztrajajo pri vložitvi ovadbe, ter primere neustreznega vodenja oziroma izvedbe predkazenskih postopkov. Glede na vsebino razprave je vodja SPZP predlagal, da se imenovanje, razporejanje oziroma določitev poročevalcev v zadevah izvaja enakomerno oziroma se to razporedi na vse imenovane poročevalce PU, predvsem ko gre za preverjanje posebnih pooblastil (SKP, SUP).

V okviru širše nadzorne dejavnosti so uslužbenci SPZP dejavno sodelovali z uslužbenci Sektorja za sistemsko usmerjanje in nadzor policije. Ti so SPZP seznanili z ugotovitvami in sprejetimi stališči v okviru izvajanja rednih in izrednih nadzorov dela policije, uslužbenci SPZP pa so na podlagi ugotovitev iz pritožbenih postopkov dejavno sodelovali pri načrtovanju nadzorne dejavnosti. Generalno policijsko upravo smo tudi sproti obveščali o vseh nepravilnostih in tudi dobrih praksah, ugotovljenih v pritožbenih postopkih.

Sodelovanje z varuhom človekovih pravic ter drugimi vladnimi in nevladnimi organizacijami s področja varovanja človekovih pravic in temeljnih svoboščin je bilo dobro. Navedene ustanove so bile v več pritožbenih zadevah zaprošene za strokovno mnenje, njim pa so bila poslana mnenja in odgovori na vprašanja in pobude. Uslužbenci SPZP so dosledno odgovarjali tudi na vsa zaprosila in vprašanja posameznikov v zvezi s tem področjem.

[bookmark: _Toc226709600]SKLEP
V skladu z ugotovitvami, ki izhajajo iz pritožbenih primerov, s spremljanjem izvajanja pomiritvenih postopkov in aktivnosti, izvedenih v okviru obravnave pritožb na pritožbenih senatih, je ministrstvo policiji na podlagi tega poročila predlagalo izvedbo ukrepov za izboljšanje policijskih praks. Predlagani ukrepi se nanašajo zlasti na stalno krepitev zavzetega, korektnega in spoštljivega odnosa policistov do strank v policijskih postopkih, na zagotavljanje doslednega ugotavljanja dejanskega stanja obravnavanih prekrškov in spoštovanje procesnih pravil prekrškovnega postopka, usposabljanje policistov na področju izvajanja policijskih pooblastil s poudarkom na pooblastilih, ki jih imajo policisti v predkazenskem postopku, na usposabljanje policistov za zakonito in sorazmerno uporabo prisilnih sredstev ter s področja komuniciranja.

Policiji smo predlagali tudi, da je za izboljšanje kakovosti vodenja pomiritvenih postopkov treba še naprej izvajati usposabljanje vodij policijskih enot ter njihovih pooblaščencev s področja komunikacijskih in mediacijskih veščin.


Število zaposlenih	
2015	2016	2017	2018	2019	2020	2021	2022	2023	2024	2025	8	8	9	9	8	8	11	11	12	11	11	




Število vloženih pritožb po letih	
2017	2018	2019	2020	2021	2022	2023	2024	2025	358	366	360	366	476	542	470	521	475	




Število vloženih neobravnavanih pritožb (sedmi odstavek 146. člena ZNPPol)

Število vloženih pritožb, ki niso bile obravnavane (sedmi odstavek 146. člena ZNPPol)	
Nerazumljiva ali nepopolna pritožba	Prepozna pritožba	Neupravičena oseba	Pritožba, o kateri je že bilo odločeno	Odstop od pritožbe	Ne gre za pritožbo 	80	40	13	3	36	161	



Število vloženih pritožb po PU

Število vloženih pritožb 2025	
PU Celje	PU Koper	PU Kranj	PU Ljubljana	PU Maribor	PU Murska Sobota	PU Nova Gorica	PU Novo mesto	59	34	45	150	85	28	9	64	





Število pomiritvenih postopkov in izvedeni monitoringi	
Neuspeli pomiritveni postopek + monitoring	Uspeli pomiritveni postopek + monitoring	Monitoring pomiritvenega postopka	Neuspeli pomiritveni postopek	Uspeli pomiritveni postopek	Število pomiritvenih postopkov 	8	31	39	25	59	84	



Podlaga za neposredno obravnavo pred senatom 
(četrti odstavek 148. člena ZNPPol)

Podlaga za neposredno obravnavo pred senatom (četrti odstavek 148. člena ZNPPol) - 2025	
Pritožba tujca, ki ne prebiva v RS	Pritožba z drugimi očitki hudega posega v človekove pravice in temeljne svoboščine	V postopku udeleženi otroci, mladoletniki in druge ranljive skupine	V pritožbi trditve o mučenju, krutem, nečloveškem ali ponižujočem ravnanju	Pritožba zoper vodje PE ali NOE	7	2	10	0	2	

